Komission tiedonanto neuvostolle neuvottelujen aloittamisesta Norsunluurannikon kanssa Lomén yleissopimuksen 366 a artiklan soveltamiseksi /* KOM/99/0899 lopull. */





KOMISSION TIEDONANTO NEUVOSTOLLE neuvottelujen aloittamisesta Norsunluurannikon kanssa Lomén yleissopimuksen 366 a artiklan soveltamiseksi KOMISSION TIEDONANTO NEUVOSTOLLE neuvottelujen aloittamisesta Norsunluurannikon kanssa Lomén yleissopimuksen 366 a artiklan soveltamiseksi Abidjanissa Norsunluurannikolla 22.-23. joulukuuta välisenä yönä tapahtuneen, sotilasvallankaappaukseen johtaneen kapinan johdosta armeijan pääesikunnan entinen päällikkö, kenraali Guéï ilmoitti seuraavana päivänä maan valtionpäämiehen viraltapanosta sekä parlamentin, perustuslakineuvoston ja korkeimman oikeuden hajottamisesta. Lehdistötilaisuudessa 25. joulukuuta hän ilmoitti Kansallisen pelastuskomitean (CNPS) perustamisesta. Komitea muodostuu eri armeijakuntien edustajista ja sitä johtaa kenraali Guéï. CNPS on ilmoittanut tavoitteikseen seuraavaa: - omaisuuden ja henkilöiden turvallisuuden varmistaminen, - valtiovallan palauttaminen, - todellisen demokratian edellyttämien olosuhteiden luominen vapaiden, oikeudenmukaisten ja avointen vaalien järjestämiseksi, - laajamittaisten neuvottelujen käyminen poliittisten puolueiden kanssa kansallisen yhtenäisyyden hallituksen muodostamiseksi nopeasti. Senegal, Nigeria, Etelä-Afrikka sekä Yhdistyneiden Kansakuntien pääsihteeri samoin kuin ECOWAS ja OAU tuomitsivat vallankaappauksen välittömästi. Myös Kanada ja Yhdysvallat ovat tuominneet sen ja keskeyttäneet avun antamisen. Ranska ja Iso-Britannia antoivat välittömästi julkilausuman, jossa ne vetoavat demokratian ja oikeusvaltion palauttamiseksi. Kenraali Guéï ilmoitti muodostavansa välittömästi hallituksen, jossa puolustuksesta, turvallisuudesta, sisäasioista ja ulkoasioista vastaavien ministerin salkut annetaan armeijan edustajille. Myös poliittisia puolueita on kehotettu osallistumaan hallitukseen. Edellä sanottu huomioon ottaen ja Lomén yleissopimuksen 5 ja 366 a artiklan soveltamiseksi komissio ehdottaa neuvostolle, että: kyseinen AKT-maa kutsutaan neuvotteluihin tilanteen tarkastelemiseksi yksityiskohtaisesti ja tarvittaessa sen korjaamiseksi oheisessa kirjeessä esitetyn mukaisesti. Neuvottelujen tarkoituksena on korostaa sitä, miten tärkeänä Euroopan unioni pitää Lomén yleissopimuksen 5 artiklan keskeisten tekijöiden kunnioittamista, ja saada selville, mitä Norsunluurannikko aikoo tehdä asian varmistamiseksi. Toistaiseksi Norsunluurannikon kanssa ei tehdä uusia rahoitussitoumuksia lukuun ottamatta mahdollisia humanitaarisen avun hankkeita tai kaikkein köyhimmille kansanosille suoraan suunnattuja hankkeita. LIITE Bryssel LUONNOS Arvoisa Kansallisen pelastuskomitean puheenjohtaja, Euroopan unioni ilmaisi 30. joulukuuta 1999 antamassaan julkilausumassa syvän pahoittelunsa Norsunluurannikon äskettäisen vallankaappauksen johdosta. Euroopan unioni pahoittelee sitä, että vaaleilla valittu parlamentti sekä hallitus on hajotettu, ja kehottaa valtaa pitävää sotilasjohtoa asettamaan määräajan demokratian palauttamiseksi nopeasti. Lomén yleissopimuksen 366 a artiklan ja kyseistä 366 a artiklaa koskevan yhteisen julkistuksen 2 kohdassa olevien yhteisten määräysten soveltamiseksi minulla on kunnia kutsua Norsunluurannikon edustajat neuvotteluihin tilanteen tarkastelemiseksi yksityiskohtaisesti ja tarvittaessa sen korjaamiseksi. Ehdotan, että neuvottelut pidetään Euroopan unionin neuvoston päärakennuksessa Brysselissä. Kunnioittavasti, Neuvoston puolesta Komission puolesta Kopio: AKT-EY-suurlähettiläskomitean puheenjohtaja Norsunluurannikon suurlähettiläs Euroopan unionissa AKT-valtioiden ryhmän pääsihteeri